**REFERAT FRA STAMVEGUTVALGETS KONSTITUERENDE MØTE**

**23. MARS 2012**

Den 23. mars ble det avholdt konstituerende møte i Stamvegutvalget for kommunevalg-perioden 2012-15 på Tyinkrysset Fjellstue.

**Følgende deltok:** Vidar Eltun, Eirik Haga, Jan Geir Solheim, Hans Erik Ringkjøb, Gustav Bahus, Arild Ingar Lægreid, Lars Kvissel, Magnhild Strand, Jan Arild Berg, Inger Torun Klosbøle, varamedlemmene Reidun Gravdahl og Laura Kvamme, samt Kåre Forsland fra Sogn og Fjordane fylkes-kommune.

 I tillegg møtte avtroppende leder Knut Haalien, Kjell Kvåle fra Statens Vegvesen (region vest) og sekretær Arne Bang.

**Møteleder:** Møtet ble ledet av avtroppende leder Knut Haalien i sakene 07/12 – 10/12, og deretter av den nyvalgte leder Vidar Eltun

**Følgende saker ble behandlet:**

07/12: Referatsaker

 08/12: Regnskap 2011

 09/12: Årsmelding 2011

 10/12: Konstituering

 11/12: Orientering om status i de ulike regioner

 12/12: Forslag til NTP 2014-23 – uttalelse. Innledning ved Kjell Kvåle

 SVV

 13/12: Mål, strategier og arbeidsform (2012-15) og evt. nye medlemmer

 14/12: Befaring langs E-16

 15/12: Stamvegutvalgets nettside – innspill

 16/12: Arbeidsutvalgsmøte

**07/12: REFERATSAKER**

 Her ble følgende saker referert:

1. **Budsjett 2012**

Her ble bl.a. følgende tiltak prioritert vedr. E-16:

* Bompenger fra Oslo pakke 3 til videre planlegging og forberedelser til prosjekt Sandvika – Wøyen
* Midler til Nestunnelen
* Oppstarting midtrekkverk Vik – Ringerike gr.
* Fønhus – Bagn – Bjørgo. Etappevis utbygging. Evt. oppstart Fønhus – Bagn om avklaring av bompengefinansiering
* Midler som forutsatt til Filefjell (Øye – Borlaug)
* Fullfinansiering av utbedring Seltun – Stuvane i Lærdal
* Midler til ombygging av E-16 ved Skulstadmo i Voss
* Midler til Vossapakka – herunder også til kryss ved Stanghelle i

Vaksdal

1. **Fellesplan Voss – Arna (veg/bane)**

Samferdselsminister har bedt Vegdirektoratet utarbeide en konseptvalgut-redning (KVU) for strekningen Voss – Arna.

Det er her mange felles utfordringer på veg og bane – som begge sliter med utforming, trykkhet, kapasitet, tunnelstandard og rasfare. Med små areal og smal topografi er det viktig å samarbeide om fellesløsninger – både i plan og gjennomføringsfasen.

Vegdirektoratet har ennå ikke angitt endelig forslag til arbeids- og fremdrifts-plan for arbeidet.

1. **Arbeidsutvalgets møte 9. mars**

Det avtroppende arbeidsutvalg som fungerer inntil nytt er valgt, har den 9. mars hatt sitt avsluttende møte. Det behandlet regnskap og årsmelding, og forberede saker til stamvegutvalgets møte. Referat fra møtet er utlagt på www.stamvegutvalget.no

**VEDTAK:**

Stamvegutvalget tar referatsakene til etterretning.

**08/12: REGNSKAP 2011**

.//. Det vises til vedlagte regnskap for 2011 og revisors rapport av 20.02. d.å. Regnskapet viser et årsunderskudd på kr. 45 269,- som innebærer at egenkapitalen i løpet av 2011 ble redusert fra kr. 182 902,- til kr. 137 643,-

 Stamvegutvalgets inntekter har vært basert på kontingent fra medlemsfylkene (25’) og kommuner (10’), som har vært innkrevd ved behov – sist i 2009. Ventelig vil en ny innkreving bli aktuell i 2013/2014 (avhengig av aktiviteten)

 Det avtroppende arbeidsutvalg hadde behandlet regnskapet og foreslått at dette ble godkjent.

**VEDTAK:**

Stamvegutvalget godkjenner regnskapet for 2011.

**09/12: ÅRSMELDING 2011**

./. Vedlagt følger forslag til årsmelding 2011. Årsmeldingen kommenterer også oppnåelsen av de mål og strategier som ble lagt til grunn for kommunevalg-perioden 2008-2011.

 Det avtroppende arbeidsutvalg hadde behandlet årsmeldingen og foreslått at denne ble godkjent.

**VEDTAK:**

Stamvegutvalget godkjenner årsmeldingen for 2011.

**10/12: KONSTITUERING**

Årsmøtet skal i det konstituerende møtet velge arbeidsutvalg m/vararepresen-tanter, leder, nestleder og sekretær.

 **Stamvegutvalgets** nyvalgte representanter (og deres varamedlemmer) er:

Fylkeskommuner:

* Hordaland Gustav Bahus (Iril Schau Johansen)
* Sogn og Fjordane Åshild Kjelsnes (Karen Marie Hjelmeseter)
* Oppland Gro Lundby (Reidun Gravdahl)

 Kommuner:

* Bergen 1)
* Vaksdal Eirik Haga (Sigmund Simmenes)
* Voss Hans Erik Ringkjøb (Sigbjørn Hauge)
* Aurland Noralv Distad (Erling M. Nesbø)
* Lærdal Jan Geir Solheim (Johan Nes)
* Sogndal Jarle Aarvoll (Laura Kvamme)
* Årdal Arild Ingar Lægreid (Glenn Morten Hestetun)
* Vang Vidar Eltun (Aud Irene Hamre Rogn)
* Vestre Slidre Lars Kvissel (Bjørn Johnsen)
* Øystre Slidre Magnhild Strand (Gunnar Thue)
* Nord-Aurdal Inger Torun Klosbøle (Olaf Nils Diserud)
* Etnedal Jan Arild Berg (Kristin Hagaseth)
* Sør-Aurdal Kåre Helland (Svein Bakke)
* Hole Per R. Berger (Sjur Tandberg)
1. Representanter fra Bergen er ennå ikke valgt

 **Arbeidsutvalgets** størrelse og sammensetning har variert over tid:

|  |  |  |  |
| --- | --- | --- | --- |
|  | **1984-99** | **2000-07** | **2008-11** |
| Oppland fylkeskommune | X | X | X |
| Sogn og Fjordane fylkeskommune | X | X | X |
| Hordaland fylkeskommune |  |  | X |
| Ringeriksregionen |  | X | x |
| Valdresregionen | X | X | X |
| Indre Sogn regionen | X | X | X |
| Voss – Vaksdal – Bergen regionen |  |  | X |
| Bergen kommune | X | X |  |

Mer detaljert oversikt finnes på [www.stamvegutvalget.no](http://www.stamvegutvalget.no) under «historikk» der det også er gitt oversikt over ledere og nestledere.

 Det nye Stamvegutvalget står fritt til å vurdere hvorvidt ordningen med arbeids-utvalg skal vedvare eller endres. Representantene fra regionene Hordaland (Voss – Vaksdal – Bergen), Indre Sogn og Valdres bør uansett på forhånd ha drøftet og avklart sine kandidater/varamedlemmer til arbeidsutvalget. Fra de øvrige potensielle deltagere Hordaland, Sogn og Fjordane og Oppland, samt Ringerike regionen (Hole) er det bare en valgbar representant (vararepresentant)

 **Leder, nestleder** **og sekretær** har siden starten blitt valgt for hele perioden, og viktig at representantene tenker på kandidater fram mot møtet.

**VEDTAK:**

1. Stamvegutvalget velger følgende arbeidsutvalg m/vararepresentanter for kommunevalgperioden 2012-15:

Oppland fylkeskommune Gro Lundby (Reidun Gravdahl)

Sogn og Fjordane fylkeskomm. Åshild Kjelsnes (Karen M. Hjelmeseter)

Hordaland fylkeskommune Gustav Bahus (Iril Schau Johansen)

Ringerikeregionen Per Berger (Sjur Tandberg)

Valdresregionen Vidar Eltun (Kåre Helland)

Indre Sogn regionen Jan Geir Solheim (Noralv Distad)

Voss – Vaksdal – Bergen reg. Eirik Haga (Hans Erik Ringkjøb)

1. Til leder, nestleder og sekretær velges hhv Vidar Eltun, Eirik Haga og Arne Bang.

**11/12: ORIENTERING OM STATUS FOR E-16 I DE ULIKE REGIONER**

Her orienterte representanter for de ulike regioner om status for E-16 gjennom sine respektive regioner:

* Akershus/Buskerud – Arne Bang for Per Berger, som hadde forfall
* Oppland – Vidar Eltun
* Sogn og Fjordane – Jan Geir Solheim
* Hordaland – Eirik Haga

 og disse ble for endel supplert av andre representanter fra de respektive regioner.

 Utover det som var nevnt i årsmeldingen og i omtalen av de ulike prosjekter i

 sak 12/12 vedrørende NTP, nevnes her:

* Strekningene Bjørum – Skaret og Skaret – Rørvik omtales nå som Bjørum – Rørvik i NTP. Dette ble utfra at det nå bare er et alternativ på strekningen Skaret – Rørvik.
* Regjeringen vil ventelig legge fram bompengeproposisjonen for Fønhus – Bagn – Bjørgo i april 2012, og i løpet av mars vil både de aktuelle kommuner og Oppland fylkeskommune ha gitt sin tilslutning til denne bompengeordningen.
* Kvamskleiva viktig rassikringsprosjekt
* Strekningen Smedalsosen – Borlaug litt forsinket, men håp om å ta inn det tapte.
* Ljøsne – Tønjum er forsinket grunnet motsagn fra SVV, kommunedelsplan skal oversendes Miljøverndepartementet til avgjørelse – men dette har ennå ikke skjedd.
* Det ble også vist til at videreføringen av «Kongevegprosjektet» var viktig for «Indre Sogn og Valdres».
* Gudvangtunnelen må rehabiliteres – store utfordringer, kan bli stengt p.g.a. mye eksos
* Oppheim – Voss, en del lokale utfordringer
* Tunnelen forbi Vossevangen ferdig i løpet av 2013.
* Bulken – Arna. Felles konseptvalgutredning (KVU) fra veg og bane er nå bestilt av Regjeringen.
* Arna – Bergen. JVU fra Bergen området. Ventelig 2 alternative veger mellom Arna og Bergen, og en evt. Arnatunnel lengre sør enn tidligere forslag.

Generelt ble det fra bl.a. G. Bahus, påpekt viktigheten å få fram helhetsbildet for E-16 mht alternative veger øst-vest, ulike tilførselsveger til E-16, hvile- og rasteplasser (dårlig på E-16 i forhold til andre), markedsføring av E-16 m.v.

Vedrørende riksveg 5 som er en viktig tilførselsveg til Sogndal – Jølster – Førde, ble det spesielt vist til forslaget om ny Loftesnesbru.

**VEDTAK:**

 Stamvegutvalget tar orienteringen om status vedr. E-16 gjennom fylkene til etter-retning.

**12/12: FORSLAG TIL NTP 2014-23 – UTTALELSE**

Transportetatenes forslag til Nasjonal Transportplan 2014-17 (23) ble framlagt den 29. februar 2012 og sendt ut på høring med frist 29. juni 2012. Samferdselsdepartementet skal legge fram en stortingsmelding på nyåret 2013, som skal behandles i Stortinget våren 2013.

 Innledningsvis vil prosjektleder Kjell Kvåle fra Statens Vegvesen Region Vest Norge innlede om NTP 2014-23 – både generelt og med spesiell fokus på E-16.

 Det er lagt opp til at Stamvegutvalget sender sin uttalelse til medlemsfylkene som innspill til behandlingen i de aktuelle fylkeskommuner. Dette enten direkte etter Stamvegutvalgets møte eller ved at det nye arbeidsutvalget evt. lederen får fullmakt til å utforme denne ut fra signalene i stamvegutvalgets møte.

 Dersom det skal avholdes befaring langs E-16 før 29. juni (svarfristen på NTP) – kan det også vurderes at stamvegutvalgets endelige uttalelse blir behandlet i et innlagt møte i tilknytning til befaringen (jfr. sak 14/12 nedenfor)

Nedenfor er det gitt en kortfattet omtale av NTP-forslaget – som i sin helhet kan lastes ned fra [www.ntp.dep.no/2014-23/planforslag.html](http://www.ntp.dep.no/2014-23/planforslag.html) Jfr. også «Nasjonal Transportplan» på [www.stamvegutvalget.no](http://www.stamvegutvalget.no)

**Generelt**

Innenfor veg- og transport er spesielt de nasjonale strategier viktige å ha klart for seg.

* Mer midler til drift, vedlikehold og forfall – som gir mindre til større prosjekter
* Trafikkveksten i de største byområdene må tas av de miljøvennlige transportformene – jfr. kollektiv, sykling og gåing
* For å bedre framkommeligheten, redusere avstandsulempene og bidra til regional utvikling, bedre regularitet og punktlighet for næringslivets transport, utbygges infrastrukturen mellom byer og regioner.
* I vegnettet prioriteres sammenhengende utbygging og utbedring av E6, E-16, E-18 og E-39.
* Det prioriteres å øke bredden på de smaleste vegene som ikke har gul midtlinje.
* Prioritering av prosjekter som er prioritert i NTP 2010-19.
* Mer gods fra veg til jernbane og sjø.
* Halvering av antall drepte
* Styrket gjennomføringsevne.

Det vises til at de fleste av disse strategiene støtter opp om en rask utbygging av E-16, og også er godt i samsvar med de nedfelte strategier for inneværende periode.

**Spesielt om E-16**

.//. E-16 er spesielt omtalt i avsnitt 7.5 om transportkorridoren Oslo – Bergen (vedlegg 1) og i avsnitt 9.5 om store strategiske satsinger for å få bygget opp infrastrukturen i løpet av en 20-årsperiode – der E-6, E-16 (jfr. omtale i vedlegg 2), E-18 og E-39 er nevnt på vegsiden.

 I NTP forslaget (med 45% økt ramme) er følgende strekninger prioritert på E-16 i 2014-23:

|  |  |  |  |
| --- | --- | --- | --- |
|  | **2014-17** | **2018-23** | **2014-23** |
| **Strekninger** | **Stat** | **Annen** | **Stat** | **Annen** | **Stat** | **Annen** |
| Sandvika – Vøien | 100 | 1100 | 580 | 920 | 680 | 2020 |
| Bjørum – Rørvik |  |  | 950 | 1550 | 950 | 1550 |
| Fønhus – Bagn | 170 | 110 |  |  | 170 | 110 |
| Bagn – Bjørgo | 500 | 200 | 200 | 100 | 700 | 300 |
| Fagernes – Hande |  |  | 750 | 650 | 750 | 650 |
| Kvamskleiva 1) |  |  | 250 |  | 250 |  |
| Øye – Borlaug 2) |  |  |  |  |  |  |
| - Øye – Eidsbru | 250 |  | 50 |  | 300 |  |
| - Varpet - Smedalen | 730 |  |  |  | 730 |  |
| - Smedalen – Borlaug | 250 |  |  |  | 250 |  |
| Nærøydalen 1) |  |  | 700 |  | 700 |  |
| Oppheim – Voss |  |  | 300 |  | 300 |  |
| Voss – Omlegging | 20 | 100 |  |  | 20 | 100 |
| Kråkeberget 1) |  |  | 100 |  | 100 |  |
| Tunneler Hordaland | 200 |  | 200 |  | 400 |  |
| **Delsum 1** | **2220** | **1510** | **4080** | **3220** | **6300** | **4730** |
|  |  |  |  |  |  |  |
| **Generelt 3)** |  |  |  |  |  |  |
| Programområder | 640 |  | 1310 |  | 1950 |  |
| Forfall | 810 |  | 1190 |  | 2000 |  |
| **Delsum 2** | **1450** |  | **2500** |  | **3950** |  |
|  |  |  |  |  |  |  |
| **Totalt (1 + 2)** | **3670** | **1510** | **6580** | **3220** | **10250** | **4730** |

1. Rassikringsmidler – på Fønhus – Bagn en andel på 100’, og på de øvrige hele beløpet (Kvamskleiva, Nærøydalen og Kråkeberget)
2. Egen post på statsbudsjettet (post 36 E-16 over Filefjell)
3. Disse beløp er ikke fordelt på strekninger i forslaget.

Det fremgår at alle strekninger bortsett fra Filefjell er skjøvet ut i tid i forhold til handlingsprogrammet i inneværende NTP.

 Videre vises det til følgende momenter til stamvegutvalgets uttalelse fra det avtroppende arbeidsutvalg:

* Stamvegutvalgets synspunkter i uttalelsen av 27/6-2011 til stamnettutredningen (vedlegg 3) bør også være et godt grunnlag for uttalelese til NTP.

Jfr. kommenterer vedrørende overordnede mål, rammer, prioriteringsstrategier, prioriteringer i 1. pulje, bompengefinansiering m.v.

* Rammen bør økes med min. 60% (jfr. svært stor økning på drift og vedlikehold)
* Enig i forslaget om at E-6, E-16, E-18 og E-39 prioriteres utbygd i en 20-års periode , vedlegg 2
* Enig i forslag om at prioriterte vegstrekninger i NTP 2010-19 prioriteres først i NTP 2014-23.
* Grønt lys for fellesplaner (KVU) for veg og bane mellom Voss – Arna. Dette må omtales.
* Fokus på rasfare flere steder langs E-16. Økt pott til rassikringsmidler.
* Viktig med planleggingsmidler og sammenheng mellom planlegging og utbygging.

Enighet om at de som i etterkant kom på nye momenter kunne melde dette inn til leder/sekretær.

Dette til forhåndsinformasjon.

./. Til møtet var det også utsendt et utkast til uttalelse til drøfting/behandling.

------

I møtet innledet Kjell Kvåle fra Statens Vegvesen til drøftelsene ved å orientere om transportetatenes forslag til NTP – både generelt og spesielt med fokus på E-16 Bergen til Øye.

./. Jfr. hans powerpoint presentasjon som følger som et vedlegg til referatet.

Den etterfølgende debatt gikk for en stor del på momenter, redigering og videre oppfølging av stamvegutvalgets innspill til NTP.

Nye momenter som bør vurderes i tilknytning til uttalelsen var bl.a.

* Viktigheten av rassikringstiltak – jfr. at Nærøydalen spesielt er utsatt ved dårlig vær, og at E-16 kan bli blokkert her selv om den blir sikker over fjellet.
* Prosjektfinansieringen over Filefjell har vært en suksess for rask og rasjonell framdrift og således for anleggs- og samfunnsøkonomi.
* Planrammen bør settes til 60%
* Viktig med god KVU-prosess på strekningen Bulken – Arna. Ventelig trengs ikke KSI (kvalitetssikring) på denne, og en kan komme langt med KVU’en i løpet av et år – og med en god prosess bør mye kunne være tilrettelagt for prioritering i neste 4-års periode.
* Kongevegprosjektet, som skal finansieres over NTP, bør nevnes i uttalelsen.

 Vedrørende utforming/framdrift ble det enighet om

* Uttalelsen bør være kortfattet ved at «hovedbudskapet» gis i et eget brev, mens de mer utfyllende kommentarer følger i et vedlegg til brevet.
* I første omgang sender Stamvegutvalget en uttalelse til de tre medlems- fylkeskommuner som innspill til deres videre behandling.
* Deretter sendes en endelig uttalelse til Departementet i juni (der også eventuelle nye momenter kan tas med)

 Drøftelsene endte opp i følgende

**VEDTAK:**

1. Stamvegutvalget slutter seg til det utarbeidede forslag til uttalelse til NTP 2014-23 med de i møtet påpekte endringsforslag. Dette etter at et korrigert utkast er omsendt arbeidsutvalget pr. e-mail til godkjenning. Uttalelsen sendes til medlemsfylkene med gjenpart til medlemskommunene.
2. Stamvegutvalgets endelige uttalelse til Samferdselsdepartementet tas det endelig stilling til i et innlagt møte under stamvegbefaringen den 4. og 5. juni.

Denne uttalelsen kan forberedes nærmere av arbeidsutvalget.

**13/12: MÅL, STRATEGIER OG ARBEIDSFORM – OG EVT. NYE MEDLEMMER**

Stamvegutvalget inviteres herved til å drøfte og eventuelt ta stilling til sine mål, strategier og sin arbeidsform for fylkes- og kommunevalgperioden 2012-15.

 I tilknytning til dette ble det i arbeidsutvalgets møte drøftet hvorvidt stamveg-utvalget skulle forespørre Ringerike og Bærum om deltagelse – jfr. stor fokus på Sandvika – Hønefoss framover. Dette vil i så fall i liten grad påvirke stamvegut-valgets mål, strategier og arbeidsform – i det stamvegutvalget hele tiden har vært en felles interesseorganisasjon for alle som ønsker en raskest mulig utbygging av E-16 mellom Oslo og Bergen.

./. I så fall kan drøftelsene ta utgangspunkt i gjeldene mål, delmål, strategier og arbeidsform som gjelder for fylkes- og kommunevalgperioden 2008-2011. Jfr. vedlegg.

 Et annet spørsmål som bør drøftes er om en også bør invitere fylkeskommunene/ kommunene langs den nye E-16 mellom Hønefoss og svenskegrensa til deltagelse eller en annen form for samarbeid. Jfr. her initiativet om «Partnerskap E-16» felles for hele strekningen mellom svenskegrensa og Bergen.

 Sekretæren viser til at Stamvegutvalget primært er en interesseorganisasjon for forbindelsen mellom Oslo og Bergen, og at denne er desidert viktigst for med-lemmene. På den annen side bør vi invitere til samarbeid med kommunene mellom Hønefoss og svenskegrensa, og utfra dette vurdere nærmere hvordan samarbeidet skal organiseres.

 Det kan være ulike syn på hva vi her bør gjøre, men som et diskusjonsgrunnlag vil sekretæren antyde følgende

**VEDTAK:**

1. Stamvegutvalget vil be arbeidsutvalget fremme forslag til mål, delmål, strategier og arbeidsform for perioden 2012-15 til neste møte i Stamveg-utvalget.

Forslaget baseres på at Stamvegutvalgets primære interesseområde er traseen Oslo – Bergen, samtidig som arbeidsutvalget inviterer til samarbeid med kommunene langs den nye E-16 fra Hønefoss til svenskegrensa.

1. Stamvegutvalget ber om at Ringerike og Bærum kommune inviteres til å bli medlemmer i Stamvegutvalget.

**14/12: BEFARING SOMMER 2012**

Stamvegutvalget har startet tidligere perioder med en befaring langs E-16 mellom Sandvika og Bergen, over 2 dager.

 Ønskelig å få avklart hvordan det nye stamvegutvalget forholder seg til dette.

 Hensikten med disse befaringene er at Stamvegutvalget og andre innbedte skal bli oppdatert mht status og planer langs E-16, bli bedre kjent, orientert om kommunene v/ordførerne langs vegen, knytte nettverk og få en viktig ballast for gjensidig forståelse av problemstillingene langs E-16. Det har også vært lagt inn seminar og eller møtevirksomhet i tilknytning til befaringene.

 Det kan her legges opp til å ta stilling til dette i møtet eller å be arbeidsutvalget nærmere vurdere/ta stilling til hvorvidt det skal arrangeres befaring, innhold og tidspunkt.

**VEDTAK:**

 Stamvegutvalget fastsetter at befaring skal avholdes 4. og 5. juni 2012 og ber arbeidsutvalget vurdere og ta nærmere stilling til opplegg/deltakere m.v.

**15/12: STAMVEGUTVALGETS NETTSIDER – INNSPILL**

Det vises til tidligere beslutning om å få utarbeidet en nettløsning for stamveg-utvalget, og vi har nå fått på plass en enkel portal – jfr. [www.stamvegutvalget.no](http://www.stamvegutvalget.no)

 Den videre utvikling av denne blir en sak for arbeidsutvalget og sekretæren, men om noen av representantene i stamvegutvalget ønsker det åpnes for kommentarer og innspill til endringer/justeringer.

 I møtet kom det inn positive tilbakemeldinger på nettsiden, men innspill på vurdering om at nettadressen burde endres til stamvegutvalgetE-16.no, at nettsiden burde markedsføres bedre og det burde også vurderes flere kart, bilder m.v.

**16/12: a) ARBEIDSUTVALGPERIODE**

 Det ble enighet om å avholde telefonmøte i arbeidsutvalget fredag 4. mai 2012 kl. 08.15.